Usmernenie č.:	7/2007- U

Aktualizácia č.:	-

Vecné zameranie:	Usmernenie k formulárom žiadostí o preddavok, žiadostí o platbu a odhadu očakávaných výdavkov v rámci FM EHP a NFM

Vydáva:		Odbor koordinácie finančného riadenia
Sekcia európskych a medzinárodných záležitostí
Ministerstvo financií SR 

Určené pre:	NKB, sprostredkovatelia a koneční prijímatelia 

Počet príloh:		9

Dátum vydania:	22.05.2007

Dátum účinnosti:	22.05.2007

Schválila: 			..................................................................
Mgr. Marcela Zubriczká
  generálna riaditeľka sekcie európskych a medzinárodných záležitostí 

ÚVOD
Platobný orgán má v zmysle článku 3.1.3 uznesenia vlády SR č. 262/2007 v kompetencii vydávanie usmernení k finančnému riadeniu EHP/NFM v spolupráci s NKB. 
Cieľom tohto usmernenia je stanoviť povinné formuláre žiadosti o preddavok, žiadosti o platbu a odhadu očakávaných výdavkov v rámci finančného mechanizmu EHP a Nórskeho finančného mechanizmu. 
Usmernenie svojím obsahom vychádza z podmienok stanovených v dokumente „Pravidlá implementácie finančného mechanizmu EHP a Nórskeho finančného mechanizmu“ prijatého uznesením vlády SR č. 262/2007 dňa 14.03.2007, legislatívy EHP a národnej legislatívy.
Sprostredkovatelia sú povinní prílohy č. 1 až 6 tohto usmernenia zapracovať formou príloh do svojho vnútorného manuálu. NKB a sprostredkovatelia sú povinní usmerniť konečných prijímateľov pri používaní týchto formulárov.
Sprostredkovatelia sú povinní žiadať o prostriedky finančného mechanizmu EHP a Nórskeho finančného mechanizmu formou uvedenou v prílohách č. 1 a 3, koneční prijímatelia v rámci blokového grantu formou uvedenou v prílohách č. 4 a 6 a koneční prijímatelia v rámci individuálneho projektu formou uvedenou v prílohách č. 7 a 9 tohto usmernenia. Prílohy č. 2, 5 a 8 slúžia ako návody pri vypĺňaní jednotlivých formulárov.  

Prílohy:
Príloha č. 1 Žiadosť sprostredkovateľa o preddavok
Príloha č. 2 Pokyny k vyplneniu žiadosti sprostredkovateľa o preddavok
Príloha č. 3 Odhad očakávaných výdavkov sprostredkovateľa 

Príloha č. 4 Žiadosť konečného prijímateľa v rámci blokového grantu o platbu 
Príloha č. 5 Pokyny k vyplneniu žiadosti konečného prijímateľa v rámci blokového grantu o platbu 
Príloha č. 6 Odhad očakávaných výdavkov konečného prijímateľa v rámci blokového grantu

Príloha č. 7 Žiadosť konečného prijímateľa v rámci individuálneho projektu o platbu  
Príloha č. 8 Pokyny k vyplneniu žiadosti konečného prijímateľa v rámci individuálneho projektu o platbu
Príloha č. 9 Odhad očakávaných výdavkov konečného prijímateľa v rámci individuálneho projektu